runetrust/blame-folketinget-dk huggingface dataset:
Jens Vibjerg (V), 2001-04-04:
Det kræver en væsentlig større indsats at bevæge sig ud på virksomhederne, få åbnet dørene og få skabt det tillidsfulde samarbejde, der skal til for at matche de ledige og virksomhederne til et frugtbart samarbejde med efterfølgende ordinær beskæftigelse.
Brian Mikkelsen (KF), 2015-04-21:
For er kendsgerningen ikke, at regeringens forslag er ensbetydende med, at politiet bliver udsultet – at politiets bemanding med almindeligt politiberedskab i øjeblikket bliver forsømt, fordi regeringen ikke lytter til Det Konservative Folkeparti og Venstre og andre borgerlige partier, som siger, også i forhold til aktstykket her, at der er brug for væsentlig flere ressourcer til politiet?
Henrik Rasmussen (KF), 2008-03-25:
Der er jo ingen tvivl om, at når man ligefrem fremhæver den enkelte frisørsalon - for jeg tror helt klart på udbud og efterspørgsel - så er jeg helt overbevist om, at de fleste rent faktisk har et tillidsforhold til den frisør, som de bruger, og som de kender godt igennem måske generationer, og som de kender godt som en del af nærområdet.
Annette Vilhelmsen (SF), 2013-05-28:
Jeg vil også lige nå at sige, at Rådet for Samfundsansvar jo netop nu er i gang med at udarbejde en vejledning om ansvarlige investeringer i statsobligationer, og det gør de i samarbejde med Forsikring & Pension, InvesteringsForeningsRådet, Finansrådet og ATP.
Villy Søvndal (SF), 2006-01-26:
Det, jeg lagde vægt på i min begrundelse af forespørgslen her, var, at vi gerne i den her debat ville have fokus på forholdene for de civile irakere, altså hvordan det egentlig går i Irak, 3 år efter at hr. Søren Espersen sammen med Venstre og Konservative lokkede Danmark i krig på et forkert grundlag.
Jesper Petersen (S), 2016-01-13:
For hele den her debat kommer jo af, at man ikke leverer en samlet beredskabsplan i god tid, at man ikke med præcision kan sige, når man iværksætter grænsekontrollen, hvad det er, der foregår – hverken om det er soldater, eller hvor mange politifolk det er – og at man tilsyneladende meget sent begynder at henvende sig til de tyske myndigheder om det behov for samarbejde, man har, med dem.
Lars Løkke Rasmussen (V), 2017-01-17:
Altså det, der har været sagt fra EU's side, er, at hvis man ønsker en forbliven i det indre marked, er det indre marked pr. definition et marked, der hviler på fri bevægelighed ikke kun for varer, men også for tjenesteydelser og kapital og personer, og derfor skal det være balanceret.
Grete Schødts (S), 2004-03-11:
Vi har fået det lovforslag, som vi ønskede, selv om det tog lang tid, må jeg sige til ministeren, hvis ellers ministeren er til stede, og de mange alternative behandlere glæder sig til at få godkendelsens stempel fra Sundhedsstyrelsen, så de dermed kan sætte skiltet Registreret alternativ behandler på døren.
Carolina Magdalene Maier (ALT), 2019-02-21:
Det skal danske medarbejdere i vores Udlændingestyrelse sidde og administrere, på trods af at Institut for Menneskerettigheder har været ude at sige i deres høringssvar, at det sådan set ikke kan lade sig gøre, for der er ikke det juridiske råderum for medarbejderne til at træffe sådanne beslutninger.
Marlene Ambo-Rasmussen (V), 2022-02-10:
Jeg skal bare lige forstå det rigtigt: Når vi nu har en masse gode erfaringer at trække på og vi ligesom har den her aftale, vi kunne gøre tingene i forlængelse af, vil man så stadig væk vente til eventuelt efter et valg, før man handler på negativ social kontrol over for kvinderne og over for børnene?
Thor Pedersen (V), 2002-11-20:
Finansredegørelsens beregninger viser, at hvis beskæftigelsesmålsætningerne realiseres og der i øvrigt ikke er aftalt yderligere arbejdstidsforkortelser, kan der inden for rammerne af skattestoppet og gældsnedbringelse skabes råderum til en vis lempelse i det reelle offentlige forbrug pr. bruger samt en lempelse af personskatten.
Nicolai Wammen (S), 2003-12-12:
Hvis man går ind og kigger i Socialdemokratiets forslag til finanslov - det er sådan set et svar både til fru Helga Moos og hr. Eyvind Vesselbo - vil man kunne se, at til miljøindsatser har vi afsat mere end regeringen. Naturreform: 200 mio. kr., vandpakke: 50 mio. kr., miljøforskning: 50 mio. kr., de grønne organisationer: 20 mio. kr. og Naturrådet: 10 mio. kr.
Mona Juul (KF), 2023-04-18:
I Det Konservative Folkeparti vil vi altid gerne tage ansvar, og vi synes, det er godt at begrænse brugen af lattergas som rusmiddel ved at skærpe reglerne for salg til forbrugere, kontrollere cvr-numrene, forbyde at besidde lattergas på offentligt tilgængelige steder, give muligheder for at lukke profiler og fjerne indhold på sociale medier.
Lotte Rod (RV), 2024-12-13:
For jeg tror, at den største frihed, vi som forældre kan mangle, er ikke at stå så meget alene, men at have stærke institutioner, og hermed mener jeg jo som landsby både vores vuggestuer, børnehaver, skoler og fritidshjem sammen med vores frivillige organisationer, altså spejderne, fodboldklubberne og alle de andre gode tilbud, der gør, at man som forældre ikke står så meget alene, men at man er en del af et stærkt fællesskab.
Keld Albrechtsen (EL), 2004-02-05:
Det er jo i virkeligheden tanken om det jordløse landbrug, hvor man har ikke de nuværende 30 millioner svin om året, men 50 eller 100 millioner svin, og så separerer man gyllen, og så eksporterer man den et eller andet sted hen i verden for selv at blive fri for den.
Thomas Adelskov (S), 2007-05-02:
Jeg kan sådan set også bekræfte, at den proces, der har været i forbindelse med det her lovforslag, jo lige nøjagtig understreger, at på den ene side mener regeringen og Dansk Folkeparti åbenbart, at man har lagt Guds gave frem i Folketingssalen, men på den anden side har man hverken givet organisationer eller Folketinget mulighed for at behandle det ordentligt.
Bjarne Laustsen (S), 2010-04-08:
Vi er bekymrede for, at der vil opstå dyreværnsmæssige kritisable situationer, hvor dyrene har lidt overlast s.f.a. fejlinjektioner og fejlbehandling, der kan resultere i dyreværnsmæssige uforsvarlige eller groft uforsvarlige forhold for dyrene og dermed overtrædelser af dyreværnsloven og en kompromittering af dyrevelfærden.«
Kirsten Brosbøl (S), 2008-01-18:
Mener ministeren ikke, at det er udtryk for det stik modsatte af, hvad vi egentlig blev enige om, da vi i sin tid - faktisk i fællesskab lavede universitetsloven, som jo netop siger, at bestyrelsen skal have mulighed for at tilrettelægge den måde, hvorpå man ønsker at undervise på det pågældende sted?
Martin Lidegaard (RV), 2006-02-21:
Jeg skal komme tilbage til de konkrete kommentarer, men vil starte med at sige, at grunden til, at vi fremsætter lige præcis dette forslag i dette øjeblik i danmarkshistorien, er selvfølgelig, at der lige nu er en historisk chance for, at der – så vidt vi kan vurdere – for en forholdsvis beskeden sum penge kan rettes op på noget af det kæmpestore efterslæb, der er på tilgængelighedsområdet i Danmark.
Rasmus Prehn (S), 2019-04-25:
Det er klart, at når justitsministeren gør opmærksom på sin Ytringsfrihedskommission, så lytter vi selvfølgelig andægtigt og er klar over, at der er et arbejde her, vi må afvente osv., men som vi læser aftalen om den her Ytringsfrihedskommission, så er der netop ikke tale om, at man skal forholde sig specifikt til en strafferamme.
Rosa Lund (EL), 2023-04-28:
I stedet ender vi et sted, hvor det bliver den sædvanlige armlægning om, hvem der kan være grovest, og hvem der tør være mest generaliserende omkring flygtninge, men også egentlig om, hvem der kan være mest generaliserende om hinanden, hvor man siger: Venstrefløjen er sådan her, højrefløjen er sådan her.
Line Barfod (EL), 2009-03-13:
Dansk Folkeparti har jo flere gange rejst spørgsmålet om, hvorvidt det ikke er vores olie, og jeg har det lidt sådan med det, som da Irakkrigen gik i gang, og man flere steder kunne se de her skilte med amerikanere, der sagde: Hvad laver vores olie under irakernes sand?
Per Clausen (EL), 2007-02-20:
Jeg vil ikke undlade at sige, at Enhedslistens forslag om et ernæringsmærke sådan set er inspireret af gode konservative ministres aktive indsats, selv om der da var folk i Enhedslisten, der tænkte – da vi første gang diskuterede forslaget – om det ikke nærmest var noget, man fandt på i Familie- og Forbrugerministeriet, fordi man skulle have en populær sag, altså om ikke det bare var det rene pop.
Hans Christian Schmidt (V), 2001-04-05:
Jeg vil gerne sige til hr. Søren Kolstrup: Jeg har netop lige gennemgået punkterne, som vi sætter spørgsmålstegn ved. Det kan godt være, at det ikke er i hr. Søren Kolstrups stil, men det er nu i vores stil, at vi sikrer os, at hvis vi skal gå ind for noget, så er de spørgsmål afklaret, inden vi nikker til det.
Martin Glerup (S), 2001-01-11:
Det styringsinstrument blev udsat for en voldsom kritik af dambrugerne, men såvel Miljøklagenævnet som landsretten har i den første halvdel af 1990'erne godkendt den form for regulering, og man må jo sige, at den har medvirket til, at der er sket fremskridt. Der er investeret i bedre teknologi på rensningsområdet, og der er bedre foderudnyttelse på dambrugene.
Pernille Rosenkrantz-Theil (EL), 2005-05-27:
Men jeg tror faktisk, det er sådan, at vi bliver nødt til at være så nuancerede at sige, at lige så vel som homoseksuelle kan være lige så gode forældre som heteroseksuelle, kan de altså også være lige så dårlige forældre som heteroseksuelle, og derfor skal man passe på med de generaliseringer.
Troels Lund Poulsen (V), 2025-04-11:
Når jeg valgte nu at sige det, som jeg fik som spørgsmål fra Radikale Venstre, er det faktisk for også at lytte til noget af den kritik, der har været i dag, jo ikke mindst fra – det er jo ikke et parti – Theresa Scavenius, men for den sags skyld også fra Alternativet og Enhedslisten.
Mette Abildgaard (KF), 2016-11-17:
At gøre det billigere at være dansker og at sætte afgifter ned sker alligevel ikke hver dag her i Folketingssalen, så det kan vi godt glæde os lidt over, også selv om der kun er tale om 17 kr., samtidig med at vi kan glæde os over en velfungerende ordning, der sikrer, at vi får håndteret vores udtjente biler på en miljømæssigt forsvarlig måde.
Ole Stavad (S), 2000-11-09:
Det er ikke sikkert, hr. Kim Behnke nogen sinde finder ud af det, men ministerbiler er altså til erhvervsmæssig brug, om jeg så må sige, og ikke til private indkøb, så jeg har også en cykel, og hvis det er sådan, at jeg skal bruge bil til indkøb, så bruger jeg min egen derhjemme.
Troels Lund Poulsen (V), 2016-05-26:
Det betyder ikke, at urbaniseringen kan aflyses, jeg tror sådan set også, man må give Henrik Dahl fra Liberal Alliance helt ret i, at der vil være områder, som vil udvikle sig, uanset hvordan tingene er, og det er der jo ikke noget mærkeligt i; det er jo ikke enten-eller, det her er både-og, og man skal glæde sig over, at det går godt i København, for det har også en afsmittende effekt i forhold til andre dele af Danmark.
Zenia Stampe (RV), 2018-04-05:
Derfor bakker vi også op om den udtalelse, som regeringen har formuleret, som vi er medforslagsstillere på, hvor vi vægter samarbejdet, men jo også den kritiske dialog i samarbejdet, hvor samarbejdet kan handle om alt muligt andet, men hvor man så husker at nævne de her ting og bringe dem op, når lejligheden byder sig.
Anne Grete Holmsgaard (SF), 2007-10-11:
Hvis vi nu laver det lille tankeeksperiment, at der kommer til at stå det, der står i det udkast, vi har nu, er det så så væsentlige ændringer, at fru Antonsen og Venstre vil anbefale en folkeafstemning, eller er det ikke så væsentlige ændringer, at man vil gøre det?
Karsten Hønge (SF), 2020-11-27:
Altså, hvis man tror, at man bare kan lave en fremskrivning, der gør, at så og så mange mennesker arbejder videre og det giver så og så mange penge til statskassen, hvad er så egentlig sandsynligheden for, at man bare sådan fortsat kan sige til den 70+-årige håndværker, der fortsat skal kravle rundt på taget, eller sygeplejersken, der stadig væk skal tumle med tunge patienter, eller socialrådgiveren, der dårligt kan kigge hen over bunken af sagsmapper, at de skal levere arbejdet?
Kristian Thulesen Dahl (DF), 2002-02-01:
Enten kunne man lave den indkomstafhængig som den ene mulighed, så man i det mindste sikrer, at de rigeste ikke automatisk får en skattefri børnecheck tilsendt hvert kvartal, eller også kunne man indføre det, som vi har fremsat forslag om tidligere, at man udbetaler børnecheck til de to første børn i hver familie og så stopper der.
Lene Espersen (KF), 2005-11-02:
Men jeg vil sige til hr. Morten Bødskov, at både når det gælder negativt stærke fanger, og når det gælder arbejdsmiljø, er jeg helt overbevist om, at Direktoratet for Kriminalforsorg og de enkelte ledelser lokalt gør alt, hvad de kan, for at det her bliver gennemført på en så skånsom måde som muligt.
Jan E. Jørgensen (V), 2014-04-24:
Endelig er det sådan, at de borgere, som er naboer til byggepladserne, får bedre økonomisk kompensation for de gener, som der jo er ved at være nabo til en metrobyggeplads, og der bliver også mulighed for midlertidig genhusning, altså bedre muligheder, end der er i dag.
René Gade (ALT), 2017-10-12:
Men det er det, vi vil prøve at kigge på i udvalgsarbejdet og eventuelt foreslå et ændringsforslag om, sådan at vi følger Det Økologiske Råds anbefalinger og dermed – forhåbentlig – i fremtiden kan erstatte noget af den tunge transports brug af diesel med biogas.
Jann Sjursen (KD), 2004-02-19:
, tværtimod har vi hele vejen igennem været fuldt ud tilfredse med de bestræbelser, regeringen har gjort sig. Terrorister skal selvfølgelig strafforfølges og stilles for en domstol, for at man kan få afklaret, hvorvidt den mistanke og de sigtelser, man måtte have imod dem, kan føre til en egentlig domfældelse og strafforfølgelse.
Ole Sohn (SF), 2013-01-31:
Derfor synes jeg sådan set, det er en fuldstændig bagvendt argumentation, Enhedslisten er i gang med, når man siger, at det er bedre, at kunstnere kun får rettigheder i 50 år, og så må alle andre udnytte værket gratis efterfølgende, når forslaget i virkeligheden går på, at kunstnerne kan få dækning i 70 år og dermed hindre, at andre ukritisk og uden ophavsretshaverens godkendelse kan gøre brug af værket.
Karen Jespersen (S), 2002-05-02:
Jeg synes, det er meget prisværdigt, at man vil støtte det frivillige arbejde med et så stort beløb, og derfor vil jeg godt have bekræftet, at man er indstillet på at give organisationerne en momsfritagelse på 200 mio. kr., og over hvor mange år der eventuelt kunne blive tale om det.
Sandra Elisabeth Skalvig (LA), 2025-11-05:
Derfor har det også været vigtigt for mig og Liberal Alliance, at vi med det øgede antal studiepladser på engelsksprogede studier også sikrer en effektivisering af sagsbehandlingen for ansøgere fra tredjelande og giver sagsbehandlerne et redskab til at kunne frasortere de ikkeinteresserede ansøgere tidligt i processen.
Line Barfod (EL), 2006-11-16:
Vi prøvede at rejse den, da lovgivningen blev udarbejdet, vi prøvede at rejse den igen både i foråret og her i efteråret, men vi kan stadig ikke få noget svar, så derfor prøver vi med denne forespørgsel at spørge regeringen, hvordan den vil sikre kommunerne reel økonomisk mulighed for at leve op til løfterne om bedre og mere velfærd.
Kristen Touborg (SF), 1997-12-11:
Da vi havde første behandling af L 17, rejste SF spørgsmålet om åbne postlister, og da sagde ministeren, og jeg citerer: »Om lovforslaget vil jeg gerne principielt sige, at jeg er tilhænger af åbne postlister, og jeg er tilhænger af, at man kender tingene grundigt, før man skal behandle dem.
Per Clausen (EL), 2005-12-07:
»Hvordan vil ministeren sikre, at de meget succesfulde undervisningsformer, som særlig bruges på RUC og Aalborg Universitet, med gruppe- og projektarbejde kan bevares og udvikles, når gruppeeksamen afskaffes, samtidig med at ministeren selv taler om, at der bør være sammenhæng mellem undervisningsformer og eksamensformer?«
Ulla Solvang (RV), 1997-11-14:
At forslaget om støtte til hoftebeskyttere, som jo er et led i sygdomsforebyggelse, vel i realiteten er et område, der hører under Sundhedsministeriet, hvorfor dette emne bør drøftes i et samarbejdet mellem Folketinget, socialministeren og sundhedsministeren.
Flemming Møller Mortensen (S), 2017-10-27:
Ja, der er også mange, der stiller spørgsmål om, hvordan vi får samlet viden og får genereret forskning, så vi i fremtiden, når vi skal lave evalueringen om 2 og 4 år, står på et grundlag, der er anderledes end det, der er udgangspunktet i dag.
Søren Søndergaard (EL), 2022-01-11:
Og hvordan vil Socialdemokratiet kompensere for, at der rent faktisk sker en forrykning af konkurrenceforholdet mellem tv-pakkerne på den ene side og streamingtjenesterne på den anden side, altså tv-pakkerne, som bringer public service-indhold, og streamingtjenesterne, som ikke bringer public service-indhold?
Thomas Adelskov (S), 2005-12-15:
Jeg tror, at de fleste rent faktisk gerne vil væk fra kontanthjælpen, og det er sådan set derfor, det er et grundlæggende problem, at det her kontanthjælpsloft ikke virker, det får ikke folk i arbejde, fordi der er helt andre problemer, vi bliver nødt til at tage fat i.
Louise Frevert (DF), 2005-03-02:
Selv om man på en eller anden måde har legaliseret menneskerettighederne i en lov af 1992, så mener vi ikke, at det er relevant overhovedet at skulle tage det med ind i den her diskussion – specielt ikke, når vi taler om friskoler og det heller ikke er implementeret i bekendtgørelsen.
Flemming Damgaard Larsen (V), 2013-04-17:
En minister er jo den udøvende kraft i alle henseender inden for sit ressortområde, så en minister, og i det her tilfælde transportministeren, må jo også ligesom prøve at sige til sit system: Hvad kan vi gøre på området her, så arbejdsmiljøet for danske taxachauffører og danske taxavognmænd bliver kraftigt forbedret?
Jan Køpke Christensen (FP), 1997-12-03:
Når det drejer sig om kvæg, skæres halspulsåren over, og umiddelbart efter får de et skud med boltpistolen. Jeg kan nævne, at i Frankrig sker det samtidig, hvilket efter Fremskridtspartiets mening vil være det rigtige tidspunkt, når det altså ikke kan blive før slagtetidspunktet.
Kristen Touborg (SF), 1999-05-25:
Det, jeg har henholdt mig til, var, at regeringens egen politik, som den fremlagde, efter SF's opfattelse var langt bedre, Det, jeg har brokket mig rimeligt meget over, er, at regeringen oven i købet havde mulighed for at komme igennem med sin politik direkte, som den var forelagt for Folketinget.
Jeppe Kofod (S), 2001-12-12:
Jeg vil gerne spørge statsministeren, om han kan forklare mig logikken i, at man nævner de tragiske begivenheder den 11. september, terrorangrebet, i regeringsgrundlaget op til de samme afsnit, hvor man skriver, at man vil spare 1.5 mia. kr. i udviklingsbistanden.
Peder Hvelplund (EL), 2022-05-04:
Man kan jo godt undre sig en lille smule over, hvorfor vi lige præcis i den nuværende situation skal bruge tid og kræfter på den her folkeafstemning, og især over, hvorfor det er et lovforslag, der skal hastes igennem, så der bliver begrænset tid til både at kunne stille spørgsmål og i det hele taget til hele lovbehandlingen, for lige nu står vi i en situation, hvor der er krig i Europa.
Jytte Hilden (S), 1998-01-28:
Jeg vil også godt sige, at jeg tror, det er vigtigt, at vi kommer i gang med de praktiske forberedelser, og derfor har vi fra regeringens side for at stimulere den udvikling, der er, afsat 10 mio. kr. her i 1998 til pilotprojekter til, at man inden for den offentlige sektor kan være initiativtager til en generel debat og igangsætte og iværksætte yderligere pilotprojekter i privat regi.
Henning Hyllested (EL), 2018-10-24:
Vil ministeren i forlængelse af justitsministerens svar på Retsudvalgets spørgsmål 1018 tilkendegive sin holdning til administrativt at forhøje bødeniveauet for overtrædelse af forbuddet mod afholdelse af det ordinære ugehvil på 45 timer i køretøjet fra færdselslovens minimumsbøde på 1.000 kr. til niveauet for »meget alvorlige overtrædelser«, det såkaldte VSI, henholdsvis 3.000 kr. til føreren og 6.000 kr. til virksomheden eller vognmanden, alternativt at sidestille bødeniveauet med en 40-procentsovertrædelse i henhold til køre-hvile-tids-forordningens øvrige regler, som i det tilfælde vil være 4.000 kr. til føreren og 8.000 kr. til virksomheden eller vognmanden?
Lykke Friis (V), 2011-01-25:
Med hensyn til ILUC er det da klart nok, og det kommer vi jo også ind på i det efterfølgende, at sådan, som jeg har været stand til at se det indtil videre, er der tale om et problem, man er nødt til at forholde sig til, og derfor er jeg da også glad for, at Kommissionen sætter fokus på den problemstilling.
Jeppe Mikkelsen (RV), 2014-12-18:
Men grundlæggende set handler det jo om, at man med retsprocessen forsøger at give gerningsmanden større indsigt i egne handlinger og konsekvenserne deraf, og at offeret også kan få større indblik i gerningsmandens motiver, og at det samtidig også kan være med til fastsætte en passende sanktion, og det synes jeg sådan set er et rigtig godt mål at arbejde hen imod.
Thor Pedersen (V), 2004-10-26:
Det hele ville jo sande til, hvis man sagde, at der var nøjagtig det samme til at passe børn i en institution, der måske oprindelig har været på 52 børn, men som er nede på 30 børn; at mene, at der skal være det samme antal til at passe 30 børn som til at passe 52 børn.
Laura Lindahl (LA), 2017-05-09:
I stedet vil jeg sige, at for os, når man taler om arbejdsmiljø, er det givet, at det både er det fysiske og det psykiske, men jeg anerkender sådan set det, som Enhedslistens ordfører fremfører, nemlig at der er noget regulering, som kun gælder for det fysiske arbejdsmiljø, men som ikke gælder for det psykiske, og derfor er vi faktisk også i Liberal Alliance spændt på anbefalingerne, der kommer fra ekspertgruppen, fordi vi ligesom resten af forligskredsen og også partierne uden for forligskredsen er enige om, at det er et alvorligt problem, og at der skal gøres noget ved det. I forhold til at give en hjemmel til at lave en bekendtgørelse om ny regler på det her område, afhænger det for os at se om indholdet.
Martin Henriksen (DF), 2007-03-13:
Jeg synes også, det er udmærket, at der rent faktisk bliver mulighed for, at eksempelvis den gruppe af indvandrere og efterkommere af indvandrere, som måske mangler nogle danskkundskaber og måske mangler noget forståelse for det danske samfund, kan få et forløb, der gerne skulle gøre dem mere fortrolige – hvis man kan bruge det ord i den sammenhæng – med, hvordan samfundet fungerer, og de kan få nogle danskkundskaber, sådan at de også har mulighed for at gennemføre en uddannelse og komme ud og bidrage til det danske samfund.
Dennis Flydtkjær (DF), 2020-01-10:
Så fra Dansk Folkepartis side kan vi støtte det her lovforslag, både fordi vi bakker fuldt og helt op om den logning, der foregår i dag, og fordi vi sådan set frygter, at man, hvis man begynder at ændre på det nu, inden der er truffet afgørelse om det i de forskellige europæiske lande, så faktisk får stækket politiets mulighed for at opklare sager med de her redskaber, og det er vi ikke tilhængere af.
Per Larsen (KF), 2022-04-26:
Jeg glædede mig jo over indledningen i ministerens tale, hvor ministeren pointerede, at nu skulle man en gang for alle løse det her problem med lægemangel, og det er jo store ord, og jeg erkender også, at tidligere Folketing og tidligere regeringer heller ikke har været ambitiøse nok i forhold til at sørge for at få uddannet praktiserende læger nok.
Morten Bødskov (S), 2012-04-10:
Med hensyn til strafniveauet for personfarlig kriminalitet kan jeg oplyse, som vi også har diskuteret flere gange her, at spørgsmålet om strafniveauet for seksualforbrydelser indgår i Straffelovrådets igangværende arbejde med netop straffelovens regler om seksuel kriminalitet.
Sofie Carsten Nielsen (RV), 2018-02-22:
Der er flere, der har været inde på det, men det er jo sådan i dag, at når et menneske bliver syg af kræft eller gigt eller sklerose, Parkinson, epilepsi – jeg tror, vi alle sammen kender nogle – vil vi i de fleste tilfælde få en eller anden form for standardmedicin, som man ved vil hjælpe nogle, men som man også ved ikke vil hjælpe alle.